Õiend
„Narva Linnavolikogu 30.06.2022 määruse nr 14 „Ettevõtlustoetuse andmise kord“ muutmine“ eelnõu juurde
Ettevõtlustoetuse andmise kord (RT IV, 11.03.2017, 19) reguleerib Narva Linna Arenduse ja Ökonoomika Ameti kaudu alustavate ettevõtjate projektide toetamiseks Narva linna eelarvest antavate rahaliste vahendite kasutamist ettevõtlusega alustamise stimuleerimiseks ja arendamiseks, alustavate ettevõtjate toetamiseks Narvas, väikeettevõtete konkurentsivõime suurendamiseks ning selle kaudu Narva linnas ettevõtluse arendamiseks.

Pärast I taotlusvoorus esitatud projektitaotluste hindamise tulemuste tutvustamist ja arutlemist otsustas Ettevõtlustoetuse taotluste Hindamiskomisjon hääletamise teel, et tuleks Ettevõtlustoetuse andmise korra hindamissüsteemi muuta, nimelt jätkata nelja hindamiskriteeriumi hindamist 10-pallises süsteemis ja määrata need põhiliseks hindamiskriteeriumiks, aga viies kriteerium, mis on seotud prioriteetsete arenguvaldkondadega teha täiendava hindamiskriteeriumina, mis juhul, kui projekt on seotud prioriteetsete arenguvaldkondadega annaks lisapunkte.

Hindamiskomisjon analüüsis põhjuseid ja leidis, et kuna taotlused ei olnud seotud prioriteetsete arenguvaldkondadega, siis viienda hindamiskriteeriumi järgi saavad need hindeks "0". Neid taotlusi hinnatakse tegelikult nelja, mitte viie kriteeriumi alusel. Juhtub see seetõttu, et Ettevõtlustoetuse andmise korras kinnitatud hindamissüsteemi järgi saavad enim punkte need ettevõtted, kes on seotud prioriteetsete arenguvaldkondadega. Kui taotleja projekt ei ole seotud prioriteetsete arenguvaldkondadega, siis ülejäänud kriteeriumide hinded peaksid olema väga kõrged selleks, et saada nõutud 60% (kinnitatud korras sõnastatakse, et taotlus loetakse hinnatuks, kui selle on läbivaadanud ja hinnanud enamus hindamiskomisjoni liikmetest ning projekti hindamiskriteeriumite kogusumma peab olema rohkem kui 60% maksimaalsest hindamiskriteeriumite kogusummast). 

Ettevõtlustoetuse korra väljatöötamisel eeldati, et esmajärjekorras toetatakse prioriteetsete arenguvaldkondadega seotud projekte, kuid esimese vooru tulemuste kohaselt selliseid taotlusi ei olnud.
Komisjoni liikmete otsusel tuleb muuta projektide hindamise süsteemi, et prioriteetsete arenguvaldkondadega mitteseotud projektidel oleks suurenenud võimalus saada ettevõtlustoetust. Selleks tuleks teha muudatusi Ettevõtlustoetuse andmise korras.

Eeltoodu alusel Narva Linnavolikogu 30.06.2022 määrusega nr 14 kinnitatud Ettevõtlustoetuse andmise korra paragrahvi 10 lõige 8 punkt 5 tunnistatakse kehtetuks: projekti panust käesoleva korra § 6 lõikes 2 määratud prioriteetsete arenguvaldkondadele ning paragrahvi 10 täiendatakse lõikega 81 järgmises sõnastuses:

„(81) projekti panust käesoleva korra § 6 lõikes 2 määratud prioriteetsetele arenguvaldkondadele on täiendav hindamiskriteerium ja see annab lisapalle. Juhul kui on panus määratud prioriteetsete arenguvaldkondadele olemas – 10 palli, kui ei ole – 0 palli.“
Muudetakse § 10  lg 4 ja sõnastatakse see järgnevalt:

„(4) Taotluste esmase kontrolli teostab Arenduse ja Ökonoomika Amet, kes kontrollib esitatud taotluste vastavust käesoleva korra § 9 nõuetele. Arenduse ja Ökonoomika Amet teeb taotleja ja taotluse nõuetele vastavaks tunnistamise või sellest keeldumise otsuse, mida saadab taotlele. kümne tööpäeva jooksul otsuse tegemise päevast arvates.

Arenduse ja Ökonoomika Amet edastab nõuetele vastavaks tunnistatud taotlused Hindamiskomisjonile.“
Muudetakse § 10 lg 9 ja sõnastatakse see järgnevalt:

„(9)  Hindamiskriteeriumite hinded summeeritakse ning selle alusel koostatakse taotluste paremusjärjestus. Hindamiskomisjon teeb ettepaneku rahastada projektid paremusjärjestuse järgi, millele jätkub vastava taotlusvoorus vahendeid;“

Samuti Hindamiskomisjoni liikmetelt tuli ettepanek lisada toetavate tegevusalade loetelusse järgmine tegevusala: ehitiste projekteerimise ja renoveerimisega või EL nõuetega ja Eesti Vabariigi seadustega vastavusse viimiseks seotud kulud.
Seoses sellega eemaldakse paragrahvi 7 lõikes 9 punktist 3 (mittekõlblikud kulud) fraas „ning remondiga seotud kulud“ ja paragrahvi 7 lõige 6 (“toetust võib taotleda ainult konkreetse projekti põhjendatud kulude katteks:”) täiendatakse punktiga 11 järgmises sõnastuses: ehitiste projekteerimise ja renoveerimisega või EL nõuetega ja Eesti Vabariigi seadustega vastavusse viimiseks seotud kulud.“
Paragrahvis 10 muudetakse lõige 7 järgmises sõnastuses:

„(7) Hindamiskomisjoni otsused ja istungid protokollitakse. Protokollile kirjutavad alla protokollija ja hindamiskomisjoni esimees.“ Selles punktis lisatakse sõna „otsused“.

Paragrahvi 10 lõikes 8 punktis 1 parandatakse tekstis mainitud paragrahvi number.
Paragrahvi 10 lõikes 17 muudetakse järgmiselt: sõnastuse „Hindamiskomisjoni istungi protokoll“ asemel on sõnastus „Hindamiskomisjoni otsuse protokoll“.

Ettevõtlustoetuse korra paragrahvi 13 lõige 1 on täpsustatud mõningad vajalikud sätted, et teha Ettevõtlustoetuse andmise kord alustavatele ettevõtjatele arusaadavamaks ja mugavamaks.

Eeltoodu alusel taotleb Narva Linna Arenduse ja Ökonoomika Amet Narva Linnavolikogu 30.06.2022 määruse nr 14 „Ettevõtlustoetuse andmise kord“ muutmist.

